Classics terug ná sukses verlede jaar | Maroela Media
Jannie Moolman. (Argief foto)
Die musikale skouspel Classics keer in Junie vanjaar terug na Pretoria en gehore kan uitsien na ŉ toer deur die eeue van treffers – van Bon Jovi na Andrew Lloyd Webber, van Cyndi Lauper na Evanescence.
Die tydlose popmusiek van ABBA, werke van die geniale liedjieskrywer Elton John en die rou ruk-en-rol-krag van Queen is maar enkele van die hoogtepunte wat deur sommige van Suid-Afrika se grootste en talentvolste stemme uitgevoer sal word, tesame met die kragtige klanke van ŉ volle simfonie-orkes.
“Classics 2018 sal extravaganza ŉ nuwe betekenis gee. Vanjaar vereer ons die grootste musiek-ikone en doen selfs uittreksels uit musiekblyspele soos die legendariese The Lion King en The Greatest Showman – die rolprent wat tans op almal se lippe is”, het Barry Pretorius, kreatiewe regisseur van Classics gesê.
Sangers soos onder andere Amira, Touch of Class, Corlea, Monique Steyn en Jannie Moolman sal dié tydlose musiekvermaak verskaf.
Pretorius het gesê die gehore kan uitsien na ŉ magdom hoogtepunte. “Classics was nog altyd ŉ wêreldklas-produksie en met die hulp van die nuwe 9 000-sitplek, Sun Arena, is ons voorbereid om gehore se asems weg te slaan.”
Maroela Media Afrikaanse Top 20: 16 April 2018
Fantasties! Maar gaan hulle ooit Kaap toe kom?
Beslis! Mooiste stem in SA.